**ΑΝΑΚΟΙΝΩΣΗ**

Ενημερώνουμε τους φοιτητές του Τμήματος ότι από τη **Δευτέρα 09 Μαρτίου 2020** έως και την **Κυριακή 29 Μαρτίου 2020 και ώρα 00:00** μπορούν μέσω της **ΗΛΕΚΤΡΟΝΙΚΗΣ ΓΡΑΜΜΑΤΕΙΑΣ** να δηλώνουν όλα τα εαρινά μαθήματα (νέα και οφειλόμενα) που θέλουν να παρακολουθήσουν και να εξεταστούν την εξεταστική περίοδο Ιουνίου 2020 και την επαναληπτική περίοδο Σεπτεμβρίου 2020.

**ΠΡΟΣΟΧΗ!** Απαραίτητη προϋπόθεση για τη δήλωση των μαθημάτων είναι η επανεγγραφή στο εξάμηνο.

**Ημερομηνία λήξης επανεγγραφής** στο εξάμηνο: **Κυριακή 29 Μαρτίου 2020 και ώρα 00:00**

Ακολουθούν οι κανόνες δήλωσης των εαρινών μαθημάτων, τους οποίους πρέπει να διαβάσουν προσεχτικά οι φοιτητές προτού προχωρήσουν στη δήλωση.

**Προτείνεται στους φοιτητές μετά την ολοκλήρωση της δήλωσης τους να τσεκάρουν στο ακαδημαϊκό τους έργο, ότι η δήλωση τους ολοκληρώθηκε επιτυχώς. (Υπάρχουν οι σχετικές οδηγίες στο τέλος των κανόνων δήλωσης).**

ΠΡΟΣΟΧΗ! Αν για οποιοδήποτε λόγο υπάρξει πρόβλημα στη δήλωση των μαθημάτων πρέπει είτε να επικοινωνήσουν με τη Γραμματεία στα τηλ. 2610 969-400 και 2610 969-402 (μέρες και ώρες λειτουργίας της Γραμματείας) είτε να στείλουν αναλυτική περιγραφή του προβλήματος που αντιμετωπίζουν μαζί με κινητό τηλέφωνο επικοινωνίας στα email: [secretar@mech.upatras.gr](mailto:secretar@mech.upatras.gr) ή [papa@mech.upatras.gr](mailto:papa@mech.upatras.gr) το αργότερο μέχρι την Κυριακή 29 Μαρτίου 2020.

Εκπρόθεσμες αιτήσεις δεν θα γίνονται δεκτές για κανένα λόγο.

Από τη Γραμματεία.

Πάτρα, 09/03/2020

**ΚΑΝΟΝΕΣ ΔΗΛΩΣΗΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ**

Οι φοιτητές του **Α΄ έτους** δηλώνουν:

* **ΟΛΑ** τα υποχρεωτικά μαθήματα (6 έξι)
* 1 μάθημα πολιτιστικό
* 1 ξένη γλώσσα (**Προσοχή!** την ίδια που είχαν επιλέξει και στο 1ο Εξάμηνο)

Οι φοιτητές του **Β΄ έτους** δηλώνουν:

* **ΟΛΑ** τα υποχρεωτικά μαθήματα (6 έξι)
* 1 ξένη γλώσσα (**Προσοχή!** την ίδια που είχαν επιλέξει και στο Α΄ έτος)
* **ΌΛΑ** τα μαθήματα που οφείλουν από το 2ο εξάμηνο.

Οι φοιτητές του **Γ΄ έτους** δηλώνουν:

* **ΟΛΑ** τα υποχρεωτικά μαθήματα (6 έξι)
* **ΌΛΑ** τα μαθήματα που οφείλουν από το 2ο & 4ο εξάμηνο.

Οι φοιτητές του **Δ΄ έτους** που έχουν επιλέξει την **ειδίκευση Μηχανολόγου Μηχανικού** πρέπει **πρώτα να δηλώσουν 1 από τις 4 Εξειδικεύσεις** που προσφέρονται στο Πρόγραμμα Σπουδών και στη συνέχεια να δηλώσουν μαθήματα όπως παρακάτω:

Οι εξειδικεύσεις είναι:

* 1. **Τομέας Εφαρμοσμένης Μηχανικής, Τεχνολογίας Υλικών & Εμβιομηχανικής.**
  2. **Τομέας Κατασκευαστικός.**
  3. **Τομέας Ενέργειας, Αεροναυτικής & Περιβάλλοντος.**
  4. **Τομέας Διοίκησης & Οργάνωσης.**

**ΠΡΟΣΟΧΗ! Οι φοιτητές που θα επιλέξουν την εξειδίκευση του Τομέα Ενέργειας, Αεροναυτικής και Περιβάλλοντος θα μπορούν να δηλώσουν τα μαθήματά τους μετά από 1 εργάσιμη ημέρα.**

Τα μαθήματα που πρέπει να δηλώσουν είναι:

* Τα 2 υποχρεωτικά μαθήματα της εξειδίκευσης που επέλεξαν
* Τη σπουδαστική εργασία της εξειδίκευσης που επέλεξαν
* **Τουλάχιστον 1 μάθημα** από τα μαθήματα επιλογής της εξειδίκευσης που επέλεξαν και **σύνολο 4 μαθήματα επιλογής** είτε από την ίδια εξειδίκευση, είτε από τα μαθήματα επιλογής οποιασδήποτε άλλης εξειδίκευσης. ΠΡΟΣΟΧΗ! Η **Πρακτική Άσκηση** **δεν** μπορεί να δηλωθεί ως το μοναδικό μάθημα επιλογής από τον Τομέα.
* **ΌΛΑ** τα μαθήματα που οφείλουν από το 2ο, 4ο & 6ο εξάμηνο.

Οι φοιτητές του **Δ΄ έτους** που έχουν επιλέξει την **ειδίκευση Αεροναυπηγού Μηχανικού** δηλώνουν:

* **ΟΛΑ** τα υποχρεωτικά μαθήματα της ειδίκευσης Αεροναυπηγού Μηχανικού (4 πέντε)
* τη σπουδαστική εργασία της ειδίκευσής τους
* 2 μαθήματα επιλογής της ειδίκευσης του Αεροναυπηγού Μηχανικού
* **ΌΛΑ** τα μαθήματα που οφείλουν από το 2ο, 4ο & 6ο εξάμηνο.

Οι φοιτητές του **Ε΄ έτους** με **ειδίκευση Μηχανολόγου Μηχανικού** δηλώνουν:

* το υποχρεωτικό μάθημα της εξειδίκευσής τους
* τη διπλωματική[[1]](#footnote-1)\* εργασία της εξειδίκευσή τους
* **Τουλάχιστον 1** μάθημα επιλογής από τα μαθήματα επιλογής της εξειδίκευσής τους και **σύνολο 3 μαθήματα επιλογής** είτε από την ίδια εξειδίκευση, είτε από τα μαθήματα επιλογής οποιασδήποτε άλλης εξειδίκευσης.
* **ΌΛΑ** τα μαθήματα που οφείλουν από το 2ο, 4ο, 6ο & 8ο εξάμηνο.

Οι φοιτητές του **Ε΄ έτους** με **ειδίκευση Αεροναυπηγού Μηχανικού** δηλώνουν:

* τη διπλωματική\* εργασία της ειδίκευσής τους
* **τουλάχιστον 2** μαθήματα επιλογής της ειδίκευσης του Αεροναυπηγού Μηχανικού και **σύνολο 4 μαθήματα επιλογής** είτε από την ειδίκευση τους είτε από τα μαθήματα επιλογής οποιασδήποτε άλλης εξειδίκευσης.
* **ΌΛΑ** τα μαθήματα που οφείλουν από το 2ο, 4ο, 6ο & 8ο εξάμηνο.

Οι **επί πτυχίω φοιτητές** δηλώνουν:

Όλα τα χρωστούμενα μαθήματα από το 2ο, 4ο, 6ο, 8ο & 10ο εξάμηνο.

**ΠΡΟΣΟΧΗ!**

Α) Η **σπουδαστική και διπλωματική εργασία** δηλώνεται μόνο μια φορά στο χειμερινό και μία φορά στο εαρινό εξάμηνο και ποτέ άλλοτε.

Αν επιχειρηθεί να ξαναδηλωθούν, η δήλωση δεν ολοκληρώνεται και εμφανίζεται η ένδειξη «***Μια διαδικασία αξιολόγησης υπάρχει ήδη***».

Β) Οι **επί πτυχίω** φοιτητές με ακαδημαϊκό έτος εισαγωγής 2009-2010 και πίσω, που έχουν επιλέξει την **ειδίκευση του Μηχανολόγου Μηχανικού** πρέπει να έχουν περάσει **τουλάχιστον 4 υποχρεωτικά μαθήματα** της εξειδίκευσης (Τομέα) που έχουν επιλέξει **στα εξάμηνα 8ο, 9ο και 10ο** για να μπορέσουν να πάρουν πτυχίο. Η διπλωματική εργασία **δεν** υπολογίζεται μέσα σε αυτά.

**ΕΠΑΛΗΘΕΥΣΗ**

Προτείνεται στους φοιτητές μόλις ολοκληρώνουν τη δήλωση τους, να ελέγχουν αν αυτή καταχωρήθηκε σωστά από το πεδίο **ΑΚΑΔΗΜΑΪΚΟ ΕΡΓΟ**, βάζοντας **φίλτρο** στη στήλη **ακαδημαϊκό έτος** και στη στήλη **ακαδημαϊκή περίοδο** (π.χ. για τις δηλώσεις του εαρινού εξαμήνου του ακαδημαϊκού έτους 2019-2020 βάζω φίλτρο στο ακαδημαϊκό έτος **2019-2020** και στην ακαδημαϊκή περίοδο **εαρινά**).

1. \* Η διπλωματική εργασία πρέπει να δηλώνεται και σε έντυπη μορφή στη Γραμματεία του Τμήματος. (Βλ. http://www.mead.upatras.gr/dikaiologitika/) [↑](#footnote-ref-1)